**projektas**

**reg. Nr. T-213**

**2.26. darbotvarkės klausimas**

**Pasvalio rajono savivaldybės taryba**

**Sprendimas**

**Dėl Pasvalio rajono SAVIVALDYBĖS turto PERDAVIMO Pasvalio SPORTO MOKYKLAI**

2024 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, 63 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsniu, 12 straipsnio 1 ir 2 dalimis, įgyvendindama Pasvalio rajono savivaldybės turto valdymo, naudojimo ir disponavimo juo tvarkos aprašą, patvirtintą Pasvalio rajono savivaldybės tarybos 2020 m. gruodžio 23 d. sprendimu Nr. T1-252 „Dėl Pasvalio rajono savivaldybės turto valdymo, naudojimo ir disponavimo juo tvarkos aprašo patvirtinimo“ (Pasvalio rajono savivaldybės tarybos 2021 m. birželio 23 d. sprendimo Nr. T1-124 redakcija) (su visais aktualiais pakeitimais), vykdydama Pasvalio rajono savivaldybės administracijos direktoriaus 2024 m. birželio 21 d. įsakymą Nr. DV-276 „Dėl Pasvalio rajono savivaldybės administracijos ilgalaikio materialiojo turto pripažinimo nereikalingu arba netinkamu (negalimu) naudoti ir tolesnio jo panaudojimo“, Pasvalio rajono savivaldybės taryba nusprendžia:

1. Perduoti Pasvalio sporto mokyklai valdyti, naudoti ir disponuoti juo patikėjimo teise Pasvalio rajono savivaldybei nuosavybės teise priklausantį ir šiuo metu Pasvalio rajono savivaldybės administracijos patikėjimo teise valdomą ilgalaikį materialųjį turtą, kurio bendra pradinė vertė – 18 105,23 Eur, likutinė vertė 2024 m. gegužės 31 d. – 18 105,23 Eur (priedas).

2. Įgalioti Pasvalio rajono savivaldybės administracijos direktorių pasirašyti šio sprendimo 1 punkte nurodyto turto perdavimo ir priėmimo aktą.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus specialistė

Erika Gerštautienė

2024-06-05

Suderinta DVS Nr. RTS-217

Pasvalio rajono savivaldybės tarybos

2024 m. birželio 26 d.

sprendimo Nr. T1-

priedas

**PASVALIO RAJONO SAVIVALDYBĖS ILGALAIKIO MATERIALIOJO TURTO, PRIPAŽINTO NEREIKALINGU ARBA NETINKAMU (NEGALIMU) NAUDOTI IR SIŪLOMO PERDUOTI PASVALIO SPORTO MOKYKLAI, SĄRAŠAS**

|  |  |  |  |  |  |
| --- | --- | --- | --- | --- | --- |
| Eil.  Nr. | Prekės pavadinimas | Inventorinis Nr. | Įsigijimo ar paga-minimo metai | Pradinė vertė, Eur | Likutinė vertė  2024-05-31, Eur |
|  | Saulės šviesos elektrinė, 30kw | 121100006 | 2024 | 18 105,23 | 18 105,23 |
|  | **Iš viso:** | | | **18 105,23** | **18 105,23** |

\* Lietuvos Respublikos valstybės ir savivaldybių turto valdymo, naudojimo ir disponavimo juo įstatymas.

\_\_\_\_\_\_\_\_\_\_\_\_\_\_\_

Pasvalio rajono savivaldybės tarybai

**AIŠKINAMASIS RAŠTAS**

**Dėl Pasvalio rajono SAVIVALDYBĖS turto PERDAVIMO Pasvalio socialinių paslaugų centrui**

2024-06-05

Pasvalys

**1. Sprendimo projekto tikslai ir uždaviniai.**

Rengiamo sprendimo projekto tikslas – perduoti Pasvalio socialinių paslaugų centrui valdyti, naudoti ir disponuoti juo patikėjimo teise Pasvalio rajono savivaldybei nuosavybės teise priklausantį ir šiuo metu Pasvalio rajono savivaldybės administracijos patikėjimo teise valdomą ilgalaikį materialųjį turtą – Saulės šviesos elektrinę.

**2. Siūlomos teisinio reguliavimo nuostatos.**

Naujų teisinio reguliavimo nuostatų nesiūloma.

**3. Laukiami rezultatai ir galimos pasekmės** (tiek teigiamos, tiek neigiamos)**.**

Priėmus siūlomą sprendimo projektą, Pasvalio sporto mokyklai bus perduota saulės šviesos elektrinė

Priėmus siūlomą sprendimo projektą, neigiamų pasekmių nenumatoma.

**4. Lėšų poreikis ir šaltiniai, skaičiavimai ar paaiškinimai.**

Nėra.

**5. Priėmus sprendimą, keičiami ar pripažįstami negaliojančiais teisės aktai, sprendimui įgyvendinti reikalingi priimti papildomi teisės aktai.**

Nereikia.

**6. Informacija apie sprendimo projekto antikorupcinį vertinimą** (jei antikorupcinis vertinimas neatliekamas, nurodomas neatlikimo teisinis pagrindas, jei atliekamas – ši informacija nurodoma ir pridedama antikorupcinio vertinimo pažyma)*;* Teisės akto projektu nenumatoma reguliuoti visuomeninių santykių, nurodytų Korupcijos prevencijos įstatymo 8 straipsnio 1 dalyje, todėl šio projekto antikorupcinis vertinimas neatliekamas.

**7. Numatomo teisinio reguliavimo poveikio vertinimo rezultatai** (jei tokį vertinimą reikia atlikti);

Vertinimo atlikti nereikia

**8. Sprendimo projekto rengėjas ar rengėjų grupė, sprendimo projekto iniciatoriai.**

Pasvalio rajono savivaldybės administracijos Strateginio planavimo ir investicijų skyrius.

**9. Kiti, rengėjų nuomone, sprendimui priimti reikalingi pagrindimai.**

**10. Su sprendimo projekto rengimu susiję dokumentai.**

Pasvalio rajono savivaldybės administracijos direktoriaus 2024 m. birželio 21 d. įsakymas Nr. DV-276 „Dėl Pasvalio rajono savivaldybės administracijos ilgalaikio materialiojo turto pripažinimo nereikalingu arba netinkamu (negalimu) naudoti ir tolesnio jo panaudojimo.

**11. Sprendimo projekto lyginamasis variantas** (jeigu teikiamas sprendimo pakeitimo projektas. Sprendimo projekto lyginamasis variantas nerengiamas, kai sprendimas ir juo tvirtinami teisės aktai dėstomi nauja redakcija ir kai siūloma juos pripažinti netekusiais galios*)*.

**12. Administracijos išvada** (kai ji pagal Lietuvos Respublikos vietos savivaldos įstatymą yra būtina). Nerengiama.

Strateginio planavimo ir investicijų skyriaus

specialistė Erika Gerštautienė